section_heading: Književni rad
paragraph_text: Prvu pjesmu "Tužna jesen" objavio je u đačkoj Omladini 1922. godine pod pseudonimom Margan Tadeon, a pod svojim imenom počinje objavljivati 1930. godine u Književniku ("Pjesma mom srcu") i Hrvatskoj reviji ("Jednostavne pjesme o ljiljanima"), te u zajedničkoj zbirki Lirika šestorice (jedanaest pjesama). Objavio je oko 500 pjesama u dvadesetak zbirki, a priredio je i nekoliko izdanja vlastitih izabranih i sabranih djela.